En nokså liten (15-25 millimeter), matt, lysbrun hjortebille. I likhet med de andre artene i slekten er overflaten fløyelsaktig, og hannens kjever er lite forstørrede slik at det blir liten forskjell mellom kjønnene i utseende. Den er noe slankere enn de andre -artene. Hannens mandibler er omtrent så lange som hodet, kort sigdformede uten påfallende tenner. Hodet er noe utvidet mot sidene under fasettøynene. Dekkvingene har fine punktrader og oppstående, hårlignende skjell. Hunnen ligner hannen bortsett fra at kjevene er mindre, omtrent halvparten av hodets lengde.